**如意輪本尊諸事**

行人至信心事

經云（大本）：

觀自在於一切時護如愛子，與自在作是法。除不至心。云云～

不可發嗔意事

軌云（異本）：

若人持此法，先斷嗔恚心。若興嗔意者，滅萬善，成萬惡。能迴

心思，易悉地成就。

行者可孝父母事

法要云：

先擇其弟子，族姓敬法者，多人所敬愛，智慧而勇進，決定毘離耶

，覺慧常不捨，盡孝於父母，淨信於三寶，樂修菩薩行，於四無量心，

剎那無有間，常樂大乘法。文

受釋迦付囑

經云（大本：如意輪陀羅尼經‧唐天竺三藏菩提流志譯）：

我於無量劫來，以大悲力，受如來教付囑有情。常隨擁護與其效驗

，准佛證知，為有情說此如意輪陀羅尼明。

秘密法

軌云（異本）：

若以此法令見他人惡比丘，得三是諸佛御身出血，入十羅剎彼身中

生災。能秘密，云云～

（朱）鳥羽僧正十一密法其一也

本尊隨行者

都表軌云：

承事聖者，持密言；唯願尊者，莫違本誓。速現妙莊嚴身，我若見

已，現身得證法雲地。常侍尊者，云云～

神咒多少

經云（大本：如意輪陀羅尼經‧唐天竺三藏菩提流志譯）：

若國王誦念時，於七日中。六時各誦一千八十遍。若后嬪妃每時當

誦九百遍。若王子誦八百遍。若公主誦七百遍。若宰官誦六百遍。若婆

羅門誦五百遍。若剎利誦四百遍。若是毘舍誦三百遍。若首陀誦二百遍

。若比丘誦一百八遍。若男子誦一百六遍。若女人誦一百三遍。若童男

誦一百遍。若童女誦九十遍。此名課法。持念稱名一切勝事皆獲成就。

富貴福樂資財穀帛奴婢象馬。一切樂具隨意增長。

經云（大本）：

依法持此如意輪明。不假占擇日月吉宿。亦不一日二日斷食。亦不

沐浴。亦不作壇。著淨衣服明水灑淨。如常齋食作成就法。云云～

文云：

或淨不淨，能成有情。云～

唸誦法（不空）云：

行者澡浴或不澡浴悉無障礙。但當運心思惟觀察。文 淨三業功德

如意輪觀音

念誦法（不空）云：

應須先入諸佛如來海會灌頂道場。受灌頂已。發歡喜心。從師親受念誦

法則。云～

法要（金智）云：

入三昧耶，從師獲灌頂，既蒙印可已，不久當成就。云～

師云：

未受灌頂者，不可受學。云云～

本尊安城門事

都表軌云：

行者若除他病時，感自他災

○請大聖，於其一一大城門○安本尊妙寶莊嚴，思惟六臂。又想眉間出

白光○遍世界 ○眾生所有殃，悉皆頓謝無所有。云～取意

現本尊事

又云：

誦此真言（大咒）。於七日中滿三十萬遍。聖者即現持誦人前。隨心所

求皆得成就。若常持念。每日三時。時別念誦。一千八遍。或百八遍。如是

數滿。三十萬遍。即成悉地。

滿世間出世間願事

經云（大本）：

爾時世尊出迦陵頻伽美妙梵聲。說深妙偈讚觀自在菩薩摩訶薩曰。善哉

善哉善男子。汝能愍念諸有情。說是如意陀羅尼。拯濟有情大勝益。令信受

者銷諸罪。當超三界證菩提。隨方若有修持者。世出世願皆圓滿。

又云：

復有二法。一在世間。二出世間。言世間者。所謂誦念課法勝願成就。

攝化有情富貴資財。勢力威德皆得成就。言出世間者。所謂福德慧解資糧莊

嚴。悲心增長濟苦有情眾人愛敬。

法要云：

持寶蓮勝幢。幢中出妙聲。誰有薄福者。當滿一切願。

與珍寶事

都表軌云：

我今略說福生法。大慈悲故。菩薩分身遍一切。隨眾生所樂心。安立諸珍寶

。

百千萬國所隨者。一一勤求皆悉成。

經（義淨譯）云：

我今對佛宣說。世尊垂哀加護。我及一切持明咒者。雨妙珍寶猶如如意樹如

意寶珠。於諸眾生令其所有悕求應時果遂。云云～

得仙法事

別本軌云：

若欲成持咒仙者，高峰滿一百日，日誦真言十萬返。（小心咒）取五葉松，

如栗殺煎米粥。取其汁和合之。每日三合加持百八返服之。飛行三千大千世界，

壽命千歲，亦得六通。

都表軌云：

持誦勿間斷。現三相。初現煖相成聰智。第二煙相隱其軀。第三火現昇空去

。成就大仙人。

延壽命事

又云：

若服藥求色力。根本言念誦十萬滿足。

三七五七復過七。同九龍無差。若持延年甘露藥。或得一劫過中劫